Komission asetus (EY) N:o 1460/98, annettu 8 päivänä heinäkuuta 1998, metsäpalojen torjunnasta yhteisössä annetun neuvoston asetuksen (ETY) N:o 2158/92 soveltamista koskevista yksityiskohtaisista säännöistä 13 päivänä toukokuuta 1993 annetun komission asetuksen (ETY) N:o 1170/93 muuttamisesta



Virallinen lehti nro L 193 , 09/07/1998 s. 0020 - 0021



KOMISSION ASETUS (EY) N:o 1460/98, annettu 8 päivänä heinäkuuta 1998, metsäpalojen torjunnasta yhteisössä annetun neuvoston asetuksen (ETY) N:o 2158/92 (1) soveltamista koskevista yksityiskohtaisista säännöistä 13 päivänä toukokuuta 1993 annetun komission asetuksen (ETY) N:o 1170/93 (2) muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsäpalojen torjunnasta yhteisössä 23 päivänä heinäkuuta 1992 annetun neuvoston asetuksen (ETY) N:o 2158/92, jonka voimassaoloaikaa on pidennetty neuvoston asetuksella (EY) N:o 308/97 (3), ja erityisesti sen 4 artiklan 4 kohdan, ottaa huomioon metsäpalojen torjunnasta yhteisössä annetun neuvoston asetuksen (ETY) N:o 2158/92 soveltamista koskevista yksityiskohtaisista säännöistä 13 päivänä toukokuuta 1993 annetun komission asetuksen (ETY) N:o 1170/93, sekä katsoo, että on syytä helpottaa komission hyväksymien hankkeiden etenemistä koskevien tietojen toimittamista ja analysointia edellä mainitun asetuksen 4 artiklan mukaisesti, komission tekemässä hyväksymispäätöksessä vahvistetaan komission asetuksen (ETY) N:o 2158/92 4 artiklan mukaisesti hyväksymien hankkeiden, jotka saavat yhteisön taloudellista tukea, töiden toteuttamista koskevat määräajat, on syytä vahvistaa edellytykset, joiden mukaan toteuttamista koskevia määräaikoja voidaan muuttaa, ja tässä asetuksessa säädetyt toimenpiteet ovat pysyvän metsäkomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1170/93 3 artikla seuraavasti: "3 artikla Viranomaisten tai toimielinten on toimitettava komissiolle vuosittain 1 päivään marraskuuta mennessä asiakirja, jossa annetaan selvitys asetuksen (ETY) N:o 2158/92 4 artiklan mukaisesti hyväksyttyihin hankkeisiin kuuluvien töiden etenemisvaiheesta. Kyseisessä asiakirjassa on oltava erityisesti luettelo hankkeista, joiden osalta edunsaajat eivät pysty noudattamaan töiden toteuttamista koskevia määräaikoja, sellaisina kuin ne ovat vahvistettuina tuen myöntämisestä tehdyissä päätöksissä. Tähän luetteloon voidaan liittää asianmukaisesti perustellut hakemukset määräaikojen pidentämisestä. Komissio voi tietyissä tapauksissa pidentää määräaikoja hakemusten mukaisesti. Jotta määräaikojen pidentämistä koskevat hakemukset voitaisiin hyväksyä, niiden on täytettävä seuraavat edellytykset: - ne on esitettävä komissiolle ennen kuin tuen myöntämisestä tehdyssä päätöksessä vahvistettu töiden toteuttamista koskeva määräaika päättyy - niissä on taattava, että työt toteutetaan uusia haettuja määräaikoja noudattaen - haettu määräajan pidennys ei saa olla yli 18 kuukautta - yhden hankkeen toteuttamista koskevaa määräaikaa voidaan pidentää ainoastaan yhden kerran - ne saavat koskea ainoastaan viivästyksiä, jotka johtuvat ilmasto-olosuhteista aiheutuvista ongelmista tai edunsaajasta täysin ja selkeästi riippumattomista syistä. Ne eivät saa missään tapauksessa johtua hankkeen epäasianmukaisesta tai puutteellisesta teknisestä, hallinnollisesta tai taloudellisesta ohjelmatyöstä silloin, kun hanke esitetään komissiolle, taikka hankkeen epäasianmukaisesta hallinnosta. Jos hakemukset eivät vastaa edellä lueteltuja edellytyksiä tai jos komissio pitää toimitettuja todisteita puutteellisina, kyseisten hankkeiden tukea alennetaan tai se peruutetaan." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 1998. Komission puolesta Franz FISCHLER Komission jäsen (1) EYVL L 217, 31.7.1992, s. 3 (2) EYVL L 51, 21.2.1997, s. 11 (3) EYVL L 118, 14.5.1993, s. 23